**Materská škola Sihelné 456, 029 46**

**email:** **skolkasihelne@orava.sk** **0948 771 556**

**Podmienky a kritéria prijímania detí do materskej školy Sihelné**

**Na predprimárne vzdelávanie v materskej škole sa prijímajú deti v súlade § 59 zákona č.209/2019 Z.z., ktorým sa mení a dopĺňa zákon č.245/2008 o výchove a vzdelávaní a v súlade § 3 ods.2 vyhlášky Ministerstva školstva Slovenskej republiky č.306/2008 Z.z. o materskej škole v znení vyhlášky Ministerstva školstva Slovenskej republiky č.308/2009 Z.z.**

**Zápis detí** do materskej školy Sihelné na šk. rok 2024/25 sa uskutoční v dňoch:

**9.5.2024 (štvrtok) od 08.00 do 15.00 hod.**

**10.5.2024 (piatok) od 08.00 do 12.00 hod.**

**Miesto podávania žiadosti**  na prijatie dieťaťa do MŠ: Materská škola Sihelné, Sihelné 456, 029 46.

Zákonný zástupca môže podať žiadosť:

* **osobne, v uvedených dňoch**
* **poštou, na adresu Materská škola Sihelné, Sihelné 456, 029 46**
* **emailom (naskenovaná, podpísaná žiadosť so všetkými náležitosťami) na adresu skolkasihelne@orava.sk**

**Podmienky prijatia:**

**. písomná žiadosť zákonného zástupcu** (vlastná alebo dostupná na webovom sídle školy) podpísaná rodičmi dieťaťa, kompletne vyplnená **spolu s potvrdením o zdravotnom stave dieťaťa** od všeobecného lekára pre deti a dorast, ktorého súčasťou je aj **údaj o očkovaní**.

**.** ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie.

**Na predprimárne vzdelávanie sa prednostne prijíma dieťa:**

- pre ktoré je **plnenie predprimárneho vzdelávania povinné** (dieťa, ktoré dosiahne 5 rokov do 31.augusta),

- ktoré **dovŕši šesť rokov veku,** ale **nedosiahlo školskú spôsobilosť, riaditeľ** materskej školy podľa §5 ods.14 písm. f) zákona č.596/2003 Z.z. **rozhodne o pokračovaní plnenia povinného predprimárneho vzdelávania** na základe písomného súhlasu príslušného zariadenia poradenstva a prevencie a písomného súhlasu všeobecného lekára pre deti a dorast, spolu s informovaným súhlasom zákonného zástupcu dieťaťa,

- **dieťa**, ktoré má právo na prijatie na predprimárne vzdelávanie, tj. dieťa ktoré dovŕši **4 roky** do 31. augusta príslušného kalendárneho roka,

- **dieťa od troch rokov** veku (dosiahlo tri roky do 31.augusta príslušného roka),

- dieťa so **špeciálnymi výchovno-vzdelávacími potrebami** sa môže do materskej školy prijať po predložení vyjadrenia príslušného zariadenia výchovného poradenstva a prevencie, ak sú vytvorené vhodné podmienky,

- výnimočne je možné prijať aj dieťa **od dovŕšenia dvoch rokov veku,** ak sú v materskej škole **vytvorené kapacitné, personálne, materiálne a iné podmienky.**

Do materskej školy **nemožno prijať dieťa mladšie, ako dva roky** a to ani na adaptačný a ani na diagnostický pobyt.

**O prijatí alebo neprijatí dieťaťa rozhoduje riaditeľ školy podľa § 28 zákona č.245/2008 Z.z. do 30. júna 2024.** O zaradení dieťaťa do triedy rozhoduje riaditeľ podľa veku a kapacitných možností jednotlivých tried.

**Ostatné podmienky:**

**1.** Do materskej školy sa prijímajú deti priebežne počas roka alebo na nasledujúci školský rok podľa kapacitných možnosti zariadenia. **Miesto a termín podávania žiadosti pre nasledujúci školský rok** zverejňuje riaditeľ po dohode so zriaďovateľom na budove materskej školy a inom verejne dostupnom mieste  **od 1.apríla do 31.mája.** Prijímanie žiadostí sa uskutočňuje v termíne od **1.mája** do **31.mája 2024**.

**2. Ostatné kritériá v prípade zvýšeného záujmu zákonných zástupcov detí o výchovu a vzdelávanie v materskej škole** určuje riaditeľ po prerokovaní s pedagogickou radou materskej školy a s písomným súhlasom Regionálneho úradu verejného zdravotníctva v Dolnom Kubíne.

Kedy sa môže podľa osobitného predpisu 32 a) najvyšší počet detí v triede podľa odseku 9 zákona 245/2008 Z.z. zvýšiť o tri deti z dôvodu

a) zmeny trvalého pobytu dieťaťa,

b) zaradenia dieťaťa len na adaptačný pobyt alebo len na diagnostický pobyt v materskej škole,

c) odkladu plnenia povinnej školskej dochádzky alebo dodatočného odkladu plnenia povinnej školskej dochádzky

d) zvýšeného záujmu zákonných zástupcov detí o výchovu a vzdelávanie v materskej škole.

**4.** Z dôvodu ľahšej adaptácie dieťaťa možno prijať dieťa na adaptačný alebo diagnostický pobyt, ktorý však nemôže trvať dlhšie ako tri mesiace. Zákonný zástupca privádza dieťa do materskej školy postupne na jednu, dve, najviac však na štyri hodiny a spolupracuje s pedagogickými zamestnancami. Ak adaptácia dieťaťa v materskej škole prebehne bez problémov, môže dieťa po dohode zákonného zástupcu s riaditeľkou pravidelne navštevovať materskú školu. Pri zníženej adaptačnej schopnosti môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.

**Ďalšie podmienky prijatia:**

**1. Dieťa nenosí plienky.**

**2. Dieťa ovláda základné sebaobslužné návyky** (hygiena, stravovanie, obúvanie sa...).

 Mgr. Silvia Mazuráková

V Sihelnom 02.04. 2024 riaditeľka materskej školy